יצחק שנהר

יוצרים ואנשי צבא בקפה מאור ב[[תל אביב, במחצית השנייה של 1948. (מימין לשמאל: יצחק שדה ובנו יורם, ישראל זמורה, יצחק שנהר, יעקב הורוביץ, נתן אלתרמן, יודל מרמרי (שלישו של יצחק שדה), צילום: בנו רותנברג. מאוספו של יורם שדה, יפו]]
יצחק שֶנהַר (שֶנבֶּרג; י"ד באדר א' תרס"ב, 21 בפברואר 1902 – י"ט בסיון תשי"ז, 18 ביוני 1957) היה משורר, סופר ומתרגם עברי. בשנת 1946 זכה בפרס רופין ובשנת 1948 בפרס טשרניחובסקי.

==תולדותיו==
יצחק שנהר נולד בעיירה וולוצ'יסק שבאוקראינה. לאחר מכן עברה משפחתו לעיירה טארנורודה ליד נהר הבוג. בשנות מלחמת העולם הראשונה התגוררה משפחתו בפרוסקורוב. הוא עלה לארץ ישראל במסגרת ארגון "החלוץ" ב-1921; וכמו רבים מחבריו עבד כחלוץ במגוון עבודות: בבניית בתים, בהובלת זיפזיף על גמלים, בעגלונות, וברכבת.
בשנת 1930 נסע ללמוד כלכלה באוניברסיטה החופשית של בריסל. כאשר חזר, עבד בעריכה בהוצאת שטיבל-מצפה. שנהר היה אחד ממייסדי כתב העת הספרותי גליונות בעריכת יצחק למדן. הוא עבד גם בהוצאת שוקן, והשתתף בעריכת השנתון לוח הארץ.

משנות העשרים יצר שנהר ספרות עברית, אשר ינקה מהמקורות היהודיים המסורתיים. הוא כתב במבחר סוגות: שירה, סיפורת, מחזאות, ספרות ילדים, יומן מסע; באמצעותן סיפר על אירועי תקופתו. שיריו הפכו למלל מכונן ובעל ערך ייחודי בתודעה היהודית הציונית בארץ ישראל. שיריו הנודעים הם: "מה אומרות עיניך" שהלחין מרדכי זעירא, "עולים" ("בחשאי ספינה גוששת") שהלחין שלום פוסטולסקי, "כך הולכים השותלים" ו"שדמתי" שהלחין ידידיה אדמון, ו"שיר החירות" ("פנינו אל השמש העולה") שהלחין דניאל סמבורסקי.

שנהר תרגם מספר רב של כותרים בספרות יפה לעברית, בעיקר מרוסית. הוא היה מן המתרגמים האיכותיים והחשובים לעברית בתקופתו; הוא תרגם משפות שונות לשפה העברית מבחר נחשב ומפורסם של הספרות העולמית, ובכך תרם רבות להשכלתם של רבים, במיוחד צעירים, ביישוב היהודי בארץ ישראל, בעיקר בשנות הארבעים והחמישים.

על שמו נקראו רחובות בישראל.

יצחק שנהר נפטר ב-18 ביוני 1957 ונקבר בהר המנוחות.

==מספריו (מבחר)==
* בשר ודם: שישה סיפורים, ירושלים: ספרי תרשיש, תש"א
* בין כוכב ודשא: חרוזי רננים, וסיפורי נעמנים לילדים גדולים עם קטנים, ירושלים: ספרי תרשיש, תש"ב
* בין כוכב ודשא, מרחביה: ספרית פועלים, 1960
* מארץ אל ארץ: שישה סיפורים, ירושלים: ספרי תרשיש, תש"ג
* עלי הגיון: לקט מאמרים משל טובי המוריאליסטים הצרפתים, ירושלים: ספרי תרשיש, תש"ד
* ימים ידברו: בנאות כפר ובירכתי עיר, ירושלים-תל אביב: הוצאת שוקן, תש"ה
תורגם לספרדית:
<div style="direction: ltr;">
* Mientras llega el día, Buenos Aires: Editorial Israel, 1947
</div>
* המעה של פשיטא: משא מלכים, ירושלים, תש"ו
* אחד מאלף, ירושלים: הוצאת שוקן, תש"ז
<div style="direction: ltr;">
* Under the fig tree: Palestinian stories, New York: Schocken Books, 1948
</div>
* בשבעה דרכים: סיפורי מסעות, ירושלים : הוצאת שוקן, תשי"ד
* סיפורי יצחק שנהר (קובץ), א-ג, ירושלים: הוצאת מוסד ביאליק, תש"ך
* האשל (קובץ), ניו-יורק: קרן התרבות, תש"ל
<div style="direction: ltr;">
* Сыны здешних мест: Избранные рассказы, Ицхак Шенхар; Перевела С Иврита Ривка Пелед (Рабинович), Иерусалим: Библиотека-Алия, 1977
</div>
* בנים למקום, ועוד סיפורים, תל אביב: מפקדת קצין חינוך ראשי צה"ל, תש"ן 1989

== מתרגומיו (מבחר)==

==לקריאה נוספת (מבחר)==
* רבקה רוכל-שנברג, בית יצחק שנהר, הוצאת עקד, תל אביב תשמ"ו-1986
* הלל וייס (עורך), יצחק שנהר: מבחר מאמרי ביקורת על יצירתו, תל אביב: הוצאת עם עובד, תשל"ו
* ישראל זמורה, מאזנים, כרך מ"ד, 1977
* נורית גוברין, "גלות בארץ ישראל - עולי גרמניה ביצירתו של יצחק שנהר", 'קריאת הדורות - ספרות עברית במעגליה', כרך ג', הוצאת כרמל, תשס"ח/2008.
* גרשון שקד, "צברים, עולים, פליטים: על יצירתו של יצחק שנהר", מחקרי ירושלים בספרות עברית ג, תשמ"ג 
אלי אשד -"עוד ישוב הבעל?" הסיפורים האנטי כנעניים של יצחק שנהר" מגזין "יקום תרבות "אפריל 2015
http://www.yekum.org/2015/04/עוד-ישוב-הבעל-הסיפורים-האנטי-כנעניים/

==קישורים חיצוניים==
* יצחק שנהר, [https://www.zemereshet.co.il/artist.asp?id=117 באתר זמרשת]
* יצחק שנהר, 'מה אומרות עיניך', [http://www.youtube.com/watch?v=WE42eE3jI80 באתר YouTube]
* על 'כענבים במדבר', [http://www.education.gov.il/tochniyot_Limudim/sifrut/asi12015.htm באתר משרד החינוך]
* 

==הערות שוליים==

קטגוריה:ישראלים ילידי אוקראינה
קטגוריה:אנשי העלייה השלישית
קטגוריה:משוררים ישראלים
קטגוריה:משוררים כותבי עברית
קטגוריה:משוררי ילדים
קטגוריה:מתרגמים לעברית
קטגוריה:עורכים ישראלים
קטגוריה:מתרגמים ישראלים
קטגוריה:מחזאים ישראלים
קטגוריה:משוררים ששיריהם הולחנו
קטגוריה:זוכי פרס רופין
קטגוריה:זוכי פרס טשרניחובסקי
קטגוריה:יהודים הקבורים בהר המנוחות
קטגוריה:ישראלים שנולדו ב-1902
קטגוריה:ישראלים שנפטרו ב-1957
קטגוריה:מתרגמי פרנץ קפקא